rejauldu/bengali-wikipedia huggingface dataset:
রিকল নির্বাচন (ইংরেজি: Recall Election) হলো একটি গণতান্ত্রিক প্রক্রিয়া যেখানে নির্বাচিত সরকারি কর্মকর্তাকে তার মেয়াদ শেষ হওয়ার আগেই অপসারণ করার জন্য ভোটাররা একটি নির্বাচন আহ্বান করতে পারে। এটি সাধারণত তখনই সংঘটিত হয় যখন সংশ্লিষ্ট ব্যক্তির কার্যকারিতায় জনগণ অসন্তুষ্ট হয়, অথবা তিনি কোনও গুরুতর অনৈতিক কাজের সঙ্গে জড়িয়ে পড়েন। রিকল নির্বাচনের মাধ্যমে ভোটাররা সরাসরি জনপ্রতিনিধিকে অপসারণ করতে এবং একজন নতুন প্রতিনিধিকে নির্বাচিত করতে পারেন।   বাংলাদেশে রিকল নির্বাচন বা নির্বাচিত কর্মকর্তাকে তাদের মেয়াদ শেষ হওয়ার আগে অপসারণ করার কোনো আইনগত ব্যবস্থা নেই। দেশের বিদ্যমান নির্বাচন আইন, যেমন ১৯৭২ সালের "Representation of the People Order," এবং সংবিধানে এ ধরনের প্রক্রিয়ার কোনো উল্লেখ নেই। বাংলাদেশের নির্বাচন ব্যবস্থা এবং আইনি কাঠামো প্রধানত সাধারণ নির্বাচন এবং প্রাতিষ্ঠানিক নির্বাচনের ওপর ভিত্তি করে পরিচালিত হয়।  ইতিহাস:  রিকল নির্বাচনের ধারণাটি প্রথম চালু হয় ১৮৯০-এর দশকের আমেরিকান রাজনীতিতে। মার্কিন যুক্তরাষ্ট্রের কিছু অঙ্গরাজ্য যেমন ক্যালিফোর্নিয়া, আরিজোনা, এবং উইসকনসিনে রিকল নির্বাচন অনেক জনপ্রিয় ছিল। ১৯১১ সালে ক্যালিফোর্নিয়া এই প্রক্রিয়াটি তার সংবিধানে অন্তর্ভুক্ত করে, যা সেই সময়ে মার্কিন যুক্তরাষ্ট্রে একটি উল্লেখযোগ্য ঘটনা ছিল। পরবর্তীতে অন্যান্য দেশেও রিকল নির্বাচন চালু হয়, যেমন ভেনিজুয়েলা এবং সুইজারল্যান্ডে।   প্রক্রিয়া  রিকল নির্বাচনের প্রক্রিয়া সাধারণত নিম্নলিখিত ধাপগুলোর মাধ্যমে সম্পন্ন হয়:  ১. রিকল পিটিশন: রিকল প্রক্রিয়া শুরু করার জন্য ভোটারদের একটি পিটিশন তৈরি করতে হয়। এই পিটিশনে যথেষ্ট সংখ্যক স্বাক্ষর সংগ্রহ করা হয় যা সাধারণত নির্বাচিত কর্মকর্তার মোট নির্বাচনী ভোটারের একটি নির্দিষ্ট শতাংশের সমান হতে হয়।  ২. পিটিশনের যাচাই-বাছাই: পিটিশন জমা দেওয়ার পর সংশ্লিষ্ট নির্বাচন কমিশন পিটিশনের স্বাক্ষরগুলি যাচাই করে।  ৩. নির্বাচনের সময় নির্ধারণ: পিটিশন যথাযথ হলে, একটি নির্দিষ্ট সময়ের মধ্যে নির্বাচন পরিচালিত হয়। রিকল নির্বাচনে সাধারণত দুটি প্রশ্ন থাকে: (১) বর্তমান কর্মকর্তাকে অপসারণ করা উচিত কি না? (২) যদি অপসারণ করা হয়, তবে কাকে নতুনভাবে নির্বাচিত করা হবে?  ৪. ভোটগ্রহণ: ভোটাররা দুটি প্রশ্নের উত্তর দেয়। যদি প্রথম প্রশ্নে সংখ্যাগরিষ্ঠ ভোট অপসারণের পক্ষে যায়, তাহলে দ্বিতীয় প্রশ্ন অনুযায়ী নতুন প্রতিনিধি নির্বাচিত হয়।   রিকল নির্বাচনের উদাহরণ:    যুক্তরাষ্ট্র: ২০০৩ সালে ক্যালিফোর্নিয়ায় গভর্নর গ্রে ডেভিসের বিরুদ্ধে রিকল নির্বাচন অনুষ্ঠিত হয়। এটি মার্কিন যুক্তরাষ্ট্রের অন্যতম বিখ্যাত রিকল নির্বাচন। ডেভিসের বদলে আর্নল্ড শোয়ার্জনেগারকে নতুন গভর্নর নির্বাচিত করা হয়।  ভেনিজুয়েলা: ২০০৪ সালে ভেনিজুয়েলার প্রেসিডেন্ট হুগো শাভেজের বিরুদ্ধে একটি রিকল নির্বাচন অনুষ্ঠিত হয়। যদিও শাভেজ এই নির্বাচনে জয়ী হন এবং পদে বহাল থাকেন।   পক্ষ ও বিপক্ষ মতামত:  পক্ষের যুক্তি:   জনগণের ক্ষমতা বৃদ্ধি: রিকল নির্বাচন জনগণের হাতে তাদের প্রতিনিধিদের প্রতি সরাসরি নিয়ন্ত্রণ দেয়। এটি রাজনীতিবিদদের আরও বেশি দায়বদ্ধ করে তোলে।  দ্রুত পরিবর্তনের সুযোগ: যদি কোনো কর্মকর্তা অযোগ্য প্রমাণিত হন, তাহলে তার মেয়াদ শেষ হওয়ার জন্য অপেক্ষা না করে তাকে অপসারণ করা সম্ভব হয়।  বিপক্ষের যুক্তি:   রাজনৈতিক অস্থিতিশীলতা: বারবার রিকল নির্বাচন রাজনৈতিক অস্থিতিশীলতা সৃষ্টি করতে পারে এবং সরকার পরিচালনায় বিঘ্ন ঘটাতে পারে।  অতিরিক্ত ব্যয়: রিকল নির্বাচন পরিচালনার জন্য প্রচুর অর্থ ব্যয় হয় যা অনেক সময় সাধারণ নির্বাচনের মতোই ব্যয়বহুল হতে পারে।   তথ্যসূত্র   বিষয়শ্রেণী:নির্বাচনী প্রক্রিয়া বিষয়শ্রেণী:ভোটাধিকার
দামাস্কাসের আরব একাডেমি (  : مجمع اللغة العربية بدمش ق) ) হল আরবি ভাষা নিয়ন্ত্রণকারী প্রাচীনতম একাডেমি, যেটি ১৯১৮ সালে সিরিয়ার বাদশাহ প্রথম ফয়সালের শাসনামলে প্রতিষ্ঠিত হয়েছিল।এটি আল-আদিলিয়াহ মাদ্রাসায় ভিত্তিক এবং এটি ইউরোপের ভাষা একাডেমিগুলির আদলে তৈরি এবং আকাদেমি ফ্রঁসেজ উদাহরণের সুস্পষ্ট রেফারেন্সের সাথে প্রতিষ্ঠিত।  আরব বিশ্বের প্রধান অংশে উসমানীয় আধিপত্য এবং উসমানীয় তুর্কি ভাষার ব্যবহারের দীর্ঘ সময় পর আরবীকরণ এই একাডেমির প্রধান লক্ষ্য ছিল। প্রতিষ্ঠার পর থেকে, এটি আরবি ভাষার অধ্যাপকদের উল্লেখযোগ্য কমিটি দ্বারা পরিচালিত হয়েছে, পণ্ডিত এবং বিশেষজ্ঞরা আরবকরণের জন্য ব্যাপকভাবে গৃহীত কার্যধারা এবং রেকর্ডগুলিকে অভিযোজিত করে রাষ্ট্রের প্রতিষ্ঠান এবং বহু আরব দেশের দৈনন্দিন জীবনে আরবির ব্যবহার পুনরায় ছড়িয়ে দিতে পারে।  এই একাডেমির পরিচালকরা ছিলেন নিম্নরূপ:     মুহাম্মদ কুর্দ আলী (১৯১৯-১৯৫৩)  খলিল মারদাম বে (১৯৫৩-১৯৫৯)  যুবরাজ মোস্তফা শাহবী (১৯৫৯-১৯৬৮)  ডাঃ হুসনি সাবহ (১৯৬৮-১৯৮৬)  ডাঃ শাকের আল-ফাহহাম (১৯৮৬-২০০৮)  ডাঃ মারওয়ান মহাসনে (২০০৮-বর্তমান)  ২০১১ সাল পর্যন্ত, এর লাইব্রেরিতে প্রায় ১৫,০০০টি খন্ড এবং ৫০০টি পাণ্ডুলিপি রয়েছে।  বিষয়শ্রেণী:আরবি ভাষা নিয়ন্ত্রক সংস্থা বিষয়শ্রেণী:ভাষা নিয়ন্ত্রক সংস্থা
অঁরি মারি ডুক্রোতে দে ব্ল্যাঁভিল ( [ɑ̃ ʁi maoridi dykrodə də blé̃vil] (১২ সেপ্টেম্বর ১৭৭৭-১ মে ১৮৫০) ছিলেন একজন ফরাসি প্রাণিবিদ এবং আ্যনাটমিস্ট।   জীবন   ব্ল্যাঁভিলের জন্ম হয় ফ্রান্সের নরম্যান্ডি অঞ্চলের আর্কেসে। শিল্পকলা অধ্যয়নের জন্য তিনি প্যারিসে যান, কিন্তু শেষ পর্যন্ত নিজেকে প্রাকৃতিক ইতিহাসে নিবেদিত করেন। তিনি জর্জেস কুভিয়েরের দৃষ্টি আকর্ষণ করেছিলেন; এই সুবাদে তিনি কোলেজ দ্য ফ্রঁস এবং অ্যাথেনিয়াম ক্লাব, লন্ডনে প্রভাষক হিসাবে কাজ করার সুযোগ পান। ১৮১২ সালে, প্যারিসের বিজ্ঞান অনুষদে শারীরস্থান এবং প্রাণিবিদ্যার সহকারী অধ্যাপকের পদ অর্জনে কুভিয়ার তাকে সহায়তা করেছিলেন। কিন্তু শেষ পর্যন্ত এই দুই বিজ্ঞানীর মধ্যে সম্পর্ক খারাপ হয়ে যায়, এমন পরিস্থিতি যা প্রকাশ্য শত্রুতায় শেষ হয়।   ১৮১৯ সালে, ব্ল্যাঁভিল ফিলাডেলফিয়ায় আমেরিকান ফিলোসফিক্যাল সোসাইটির সদস্য নির্বাচিত হন।  ১৮২৫ সালে, তিনি ফ্রেঞ্চ একাডেমি অফ সায়েন্সেসের সদস্য হন; এবং ১৮৩০ সালে, তিনি জাদুঘরে প্রাকৃতিক ইতিহাসের জিন-ব্যাপটিস্ট ল্যামার্কের উত্তরসূরি নিযুক্ত হন। দুই বছর পর, কুভিয়ারের মৃত্যুর পর, তিনি তুলনামূলক শারীরস্থানের পদ পেয়েছিলেন, ব্ল্যাঁভিল নিজেকে তার প্রাক্তন শিক্ষকের একজন যোগ্য উত্তরসূরি প্রমাণ করেছিলেন।  ১৮৩৭ সালে, তিনি রাজকীয় সুয়েডীয় বিজ্ঞান একাডেমির বিদেশী সদস্য নির্বাচিত হন। ১ মে, ১৮৫০ তারিখে, প্যারিসের এমবারকাদেরে দু হাভরে (বর্তমান গারে সেন্ট-লাজারে ) রেলগাড়িতে সন্যাসরোগে তিনি মারা যান। Du jardin au Muséum en 516 biographies / Philippe Jaussaud; Edouard-Raoul Brygoo .- Paris : Muséum national d'histoire naturelle, 2004 .- pp. 169-170  (Archives)  তিনি বিলুপ্ত এবং বিদ্যমান অসংখ্য প্রজাতির শ্রেণীবিন্যাস করেছিলেন।  হারপেটোলজির ক্ষেত্রে, তিনি পিয়েরে আন্দ্রে ল্যাত্রেইলির রেপটিলিয়া থেকে অ্যাম্ফিবিয়াকে আলাদা করার প্রস্তাব সমর্থন করেন এবং তারপরে (১৮১৬) প্রাথমিক মানদণ্ড হিসাবে প্রজন্মের অঙ্গগুলি ব্যবহার করে সাব-গ্রুপিংয়ের ক্ষেত্রে একটি অনন্য ব্যবস্থা গড়ে তোলেন। তিনি সরীসৃপের বেশ কয়েকটি নতুন প্রজাতির বর্ণনা করেছেন।  ব্ল্যাঁভিল বিবর্তনকে প্রত্যাখ্যান করেছিলেন। তিনি ল্যামার্কের বিবর্তনবাদী ধারণার সমালোচক ছিলেন। Desmond, Adrian. (1989). The Politics of Evolution: Morphology, Medicine, and Reform in Radical London. University of Chicago Press. p. 52.  "As early as 1816 Henri de Blainville, professor of zoology at the faculty of sciences, had adopted Lamarck's animal series, with its spontaneously generated base (although without accepting his transformism)" ডান|থাম্ব|১৮২২ সালের জানুয়ারীতে ব্ল্যাঁভিল তার জার্নাল ডি ফিজিকে palæontologie শব্দের প্রথম উল্লেখ করেন। ১৮২২ সালে তিনি প্যালিওন্টোলজি শব্দটি তৈরি করেছিলেন।   তথ্যসূত্র   বিষয়শ্রেণী:১৭৭৭-এ জন্ম বিষয়শ্রেণী:১৮৫০-এ মৃত্যু বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:ফরাসি প্রাণিবিজ্ঞানী বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
মার্টিন ডেভিড জোন্স (জন্ম ১ মার্চ ১৯৪৭) হলেন একজন প্রাক্তন ব্রিটিশ লেবার পার্টির রাজনীতিবিদ যিনি ১৯৮৭ থেকে ২০১০ সালের সাধারণ নির্বাচনে অবসর নেওয়া পর্যন্ত ক্লউইড সাউথের সংসদ সদস্য (এমপি) ছিলেন।  রেক্সহামে জন্মগ্রহণ করেন, তিনি রেক্সহ্যামের পেনিমেস অ্যাভিনিউতে গ্রোভ পার্ক গ্রামার স্কুলে (বর্তমানে রোসনেসনি হাই স্কুল ) পড়াশোনা করেন। তিনি লিভারপুল কলেজ অফ কমার্সে যান, তারপর লিভারপুল পলিটেকনিকে মাইক্রোবায়োলজিতে বিএসসি, তারপর ট্রেন্ট পলিটেকনিকে এমএসসি সম্পন্ন করেন।  তিনি একজন মাইক্রোবায়োলজিস্ট, এবং হাউস অফ কমন্সে তার নির্বাচনের আগে ১৯৬৯ থেকে জুন ১৯৮৭ পর্যন্ত রেক্সহ্যাম লেগার বিয়ার কোম্পানিতে কাজ করেছিলেন।   তথ্যসূত্র    বহিঃসংযোগ    অফিসিয়াল সাইট  রেক্সহ্যাম লেবার      বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:ওয়েলশ শ্রমিক দলের সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:পরিবহন ও সাধারণ শ্রমিক ইউনিয়ন সমর্থিত সংসদ সদস্য
কাজিরাবাদ বাংলাদেশের বরগুনা জেলার অন্তর্গত বেতাগী উপজেলার একটি ইউনিয়ন।   আয়তন  কাজিরাবাদ ইউনিয়নের আয়তন ৪,৯০৯ একর।   প্রশাসনিক কাঠামো  কাজিরাবাদ ইউনিয়ন বেতাগী উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম বেতাগী থানার আওতাধীন। এটি জাতীয় সংসদের ১১০নং নির্বাচনী এলাকা বরগুনা-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী কাজিরাবাদ ইউনিয়নের মোট জনসংখ্যা ১৪,২৪৭ জন। এর মধ্যে পুরুষ ৬,৯৫৩ জন এবং মহিলা ৭,২৯৪ জন। মোট পরিবার ৩,৫৩১টি।   শিক্ষা  ২০১১ সালের আদমশুমারি অনুযায়ী কাজিরাবাদ ইউনিয়নের সাক্ষরতার হার ৫৭.৪%।   আরও দেখুন   বেতাগী উপজেলা  বেতাগী থানা  বরগুনা জেলা   তথ্যসূত্র    বহিঃসংযোগ   বিষয়শ্রেণী:বেতাগী উপজেলার ইউনিয়ন
thumb|220px|ট্যাঙ্ক টপ, টপেরই একটি প্রকারভেদ  টপ বা টপস () হচ্ছে একপ্রকার পোশাক, যা মানুষের গলার আগ পর্যন্ত উর্দ্ধাঙ্গ আবরণে ব্যবহৃত হয়। টপস সাধারণত মেয়েদের পোশাক হিসেবেই পরিচিত।def 4 encarta  তবে পুরুষের ক্ষেত্রেও টপস ব্যবহারের প্রচলন আছে। টপস কিছুক্ষেত্রে দৈর্ঘ্যে বুকের ঠিক নিচ পর্যন্ত বা উরু পর্যন্ত দীর্ঘও হতে পারে। পুরুষের টপস সাধারণ প্যান্টের সাথে পরা হয়। অপরদিকে মেয়েরা টপস পরে প্যান্ট ও স্কার্টের সাথে। টপসের সাধারণ প্রকারভেদগুলোর মাঝে রয়েছে টি-শার্ট, ব্লাউজ, এবং শার্ট।   ধরন  কাঁধের প্রান্তভাগই টপের সর্বোচ্চ সীমা। সেখানে কিছু ক্ষেত্রে মাথা আবৃত করার জন্য বাড়তি একটা হুড থাকতে পারে। নিচের দিকে টপের বিস্তৃতি কোমরের প্রান্তদেশ পর্যন্ত হতে পারে। টপস বুক বা কোমরের স্থানে একটু আটোসাটো বা ঢিলেঢালা হতে পারে। হাতা থাকার ব্যাপারটি টপসের ক্ষেত্র ঐচ্ছিক। অনেক টপসে হাতা থাকে না, আবার কয়েকটিতে কাঁধের ফিতা, অথবা স্প্যাঘেটি ফিতা (নুডল ফিতা) থাকতে পারে। টপসের পিঠের অংশ ঢাকা বা অনাবৃত থাকতে পারে। এছাড়া কোমর বা ঘাড়ের অংশে ফিতা পেচিয়েও কিছু কিছু টপসের ডিজাইন করা হয়। এছাড়া কিছু ক্ষেত্রে কাঁধের চারপাশ জড়িয়েও ফিতা থাকে।   প্রকারভেদ  টপসের কিছু প্রচলিত প্রকারভেদের মধ্যে আছে:  টি-শার্ট — হাতা থাকে, সেটি ফুল বা হাফ হাতা হতে পারে।  ট্যাঙ্ক টপ — হাতাকাটা, কাঁধের ওপর দিয়ে ফিতা দিয়ে যুক্ত থাকে।  ক্রপ টপ — প্রান্তভাগ অনেক উঁচুতে। পেটের অংশ অনাবৃত থাকে।  টিউব টপ — কোনো হাতা, বা কাঁধের ওপর দিয়ে ফিতাও থাকে না। বুক ও পেটের অংশের চারপাশ জড়িয়ে থাকে।  হল্টারনেক — ঘাড়ের ওপর দিয়ে চারপাশে একটি ফিতে প্যাচানো থাকে।   আরো দেখুন   মুক্তস্তন   তথ্যসূত্র    বহিঃসংযোগ   বিষয়শ্রেণী:টপস
কামেন-রায়বোলভ (    ) হল গ্রামীণ এলাকা (একটি সেলো ) এবং রাশিয়ার প্রিমারস্কি ক্রাইয়ের খানকায়স্কি জেলার প্রশাসনিক কেন্দ্র, যা খানকা লেকের তীরে অবস্থিত। জনসংখ্যা: ১০,৯০৯ ( ২০১০ আদমশুমারি), ১১,৭৬৯ (২০১০ আদমশুমারি)।   ইতিহাস  এটি ১৮৬৫ সালে পশ্চিমাঞ্চলীয় অঞ্চলগুলি (আধুনিক কালের বেলারুশ)কৃষকদের দ্বারা যারা রাশিয়ার স্থানান্তরিত হয়েছিল এবং  কোস্যাক্স দ্বারাপ্রতিষ্ঠিত হয়েছিল   তথ্যসূত্র    মন্তব্য    সূত্র    Законодательное Собрание Приморского края. Закон №161-КЗ от 14 ноября 2001 г. «Об административно-территориальном устройстве Приморского края», в ред. Закона №673-КЗ от 6 октября 2015 г. «О внесении изменений в Закон Приморского края "Об административно-территориальном устройстве Приморского края"». Вступил в силу со дня официального опубликования. Опубликован: "Красное знамя Приморья", №69 (119), 29 ноября 2001 г. (Legislative Assembly of Primorsky Krai. Law #161-KZ of November 14, 2001 On the Administrative-Territorial Structure of Primorsky Krai, as amended by the Law #673-KZ of October 6, 2015 On Amending the Law of Primorsky Krai "On the Administrative-Territorial Structure of Primorsky Krai". Effective as of the official publication date.).  Законодательное Собрание Приморского края. Закон №186-КЗ от 6 декабря 2004 г. «О Ханкайском муниципальном районе», в ред. Закона №595-КЗ от 27 апреля 2015 г. «О преобразовании сельских поселений Ханкайского муниципального района Приморского края и о внесении изменений в Закон Приморского края "О Ханкайском муниципальном районе"». Вступил в силу со дня официального опубликования. Опубликован: "Ведомости Законодательного Собрания Приморского края", №77, 8 декабря 2004 г. (Legislative Assembly of Primorsky Krai. Law #186-KZ of December 6, 2004 On Khankaysky Municipal District, as amended by the Law #595-KZ of April 27, 2015 On Transforming the Rural Settlements of Khankaysky Municipal District of Primorsky Krai and on Amending the Law of Primorsky Krai "On Khankaysky Municipal District". Effective as of the day of the official publication.).  বিষয়শ্রেণী:প্রিমারস্কি ক্রাইয়ের গ্রামীণ এলাকা বিষয়শ্রেণী:উদ্ধৃতি শৈলীতে রুশ ভাষার উৎস (ru)
নওগাঁ বিশ্ববিদ্যালয় হচ্ছে বাংলাদেশের একটি সরকারি বিশ্ববিদ্যালয়। এর পূর্ব নাম ছিল বঙ্গবন্ধু শেখ মুজিবুর রহমান বিশ্ববিদ্যালয়, নওগাঁ। মন্ত্রিসভা ২০১০ সালের ২৮ ফেব্রুয়ারি বিশ্ববিদ্যালয় আইনের খসড়া অনুমোদন প্রদান করে। ২০১১ সালের ১০ জানুয়ারি ‘বঙ্গবন্ধু শেখ মুজিবুর রহমান বিশ্ববিদ্যালয়, নওগাঁ’ বিলটি শিক্ষামন্ত্রী দিপু মনি কর্তৃক সংসদে উত্থাপিত হয় এবং তা পরীক্ষা করে সংসদে প্রতিবেদন দেওয়ার জন্য শিক্ষা মন্ত্রণালয় সম্পর্কিত সংসদীয় স্থায়ী কমিটিতে পাঠানো হয়।   ইতিহাস  প্রধানমন্ত্রী শেখ হাসিনা নওগাঁতে একটি সরকারি বিশ্ববিদ্যালয় স্থাপনের প্রতিশ্রুতি দিয়েছিলেন। সেই পরিপ্রেক্ষিতে নওগাঁয় এই বিশ্ববিদ্যালয় স্থাপন করা হচ্ছে। ২০১১ সালের ফেব্রুয়ারি মাসে জাতীয় সংসদে বিশ্ববিদ্যালয় আইন পাস হয়।  ২০২৫ সালের ১৬ জানুয়ারি বাংলাদেশের অন্তর্বর্তীকালীন সরকার বিশ্ববিদ্যালয়টির নাম বঙ্গবন্ধু শেখ মুজিবুর রহমান বিশ্ববিদ্যালয়, নওগাঁ থেকে পরিবর্তন করে নওগাঁ বিশ্ববিদ্যালয় নামকরণ করে।   উপাচার্যবৃন্দ  নিম্নোক্ত ব্যক্তিবর্গ নওগাঁ বিশ্ববিদ্যালয়ের উপাচার্য হিসেবে দায়িত্ব পালন করেন:   ক্রম নাম দায়িত্ব গ্রহণ দায়িত্ব হস্তান্তর ১ অধ্যাপক ড. আবুল কালাম আজাদ ২০১২ ২০২৪ ২ অধ্যাপক ড. হাছানাত আলী ২০২৪ বর্তমান   তথ্যসূত্র   বিষয়শ্রেণী:নওগাঁ জেলার শিক্ষাপ্রতিষ্ঠান বিষয়শ্রেণী:বাংলাদেশের সরকারি বিশ্ববিদ্যালয়
ব্লেয়ার ল্যাঙ্কাস্টার হলেন একজন কানাডীয় ব্যবসায়ী এবং বার্লিংটন, অন্টারিওর রাজনীতিবিদ। ১৯৭৪ সালে মিস কানাডা প্রতিযোগিতার বিজয়ী, তিনি পরবর্তীকালে বার্লিংটনে তার নিজস্ব স্পা ব্যবসা পরিচালনা করেন।  ল্যাঙ্কাস্টার ২০১০ থেকে ২০১৮ সাল পর্যন্ত বার্লিংটন সিটি কাউন্সিলের সদস্য ছিলেন, ৬ নম্বর ওয়ার্ডের জন্য দুই মেয়াদে।   তথ্যসূত্র   বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডার নারী পৌর কাউন্সিলর বিষয়শ্রেণী:হ্যামিল্টন, অন্টারিওর রাজনীতিবিদ বিষয়শ্রেণী:মিস কানাডা বিজয়ী বিষয়শ্রেণী:২১শ শতাব্দীর কানাডীয় নারী রাজনীতিবিদ
অ্যাটর্নি জেনারেল হলো  বাংলাদেশ সরকারের প্রধান ও মুখ্য আইন পরামর্শক এবং বাংলাদেশ সুপ্রিম কোর্টে সরকারের প্রধান আইনজীবী। অ্যাটর্নি জেনারেল সাধারণত সুপ্রিম কোর্টের তালিকাভুক্ত বিজ্ঞ জ্যেষ্ঠ আইনজীবীগণের মধ্য থেকে সরকার কর্তৃক নিয়োগ প্রাপ্ত হন। বাংলাদেশের ১৭তম অ্যাটর্নি জেনারেল হলেন মোহাম্মদ আসাদুজ্জামান। ২০২৪ সালে ৮ই আগস্ট মহামান্য রাষ্ট্রপতি তাকে পদে নিয়োগ দেন।  অ্যাটর্নি জেনারেল তার পদাধিকার বলে বাংলাদেশ বার কাউন্সিলের সভাপতি নির্বাচিত হন। অ্যাটর্নি জেনারেলকে কিছু সংখ্যক অতিরিক্ত অ্যাটর্নি জেনারেল, ডেপুটি অ্যাটর্নি জেনারেল, সহকারী অ্যাটর্নি জেনারেল সহায়তা করেন।  অ্যাটর্নি জেনারেলদের তালিকা  নং. নাম দায়িত্ব গ্রহণ দায়িত্ব ত্যাগ কার্যকাল -  এম এইচ খন্দকার  ২১ জানুয়ারি ১৯৭২  ১৭ ডিসেম্বর ১৯৭২   ১  ফকির শাহাবুদ্দিন আহমেদ  ১৮ ডিসেম্বর ১৯৭২  ২১ মার্চ ১৯৭৬   -  সৈয়দ ইশতিয়াক আহমেদ  ২২ মার্চ ১৯৭৬  ৬ মে ১৯৭৬   ২  খন্দকার আবু বকর  ১০ মে ১৯৭৬  ১৩ মার্চ ১৯৮৫   ৩  এম নুরুল্লাহ  ১৪ মার্চ ১৯৮৬  ৬ এপ্রিল ১৯৯০   -  রফিক-উল হক  ৭ এপ্রিল ১৯৯০  ১৭ ডিসেম্বর ১৯৯০   ৪  আমিনুল হক  ১৮ ডিসেম্বর ১৯৯০  ১৩ জুলাই ১৯৯৫   -  এম নুরুল্লাহ  ২৬ জুলাই ১৯৯৫  ২৬ জুন ১৯৯৬   ৫  কে এস নবী  ৩১ জুলাই ১৯৯৬  ৩ মে ১৯৯৮   ৬  মাহমুদুল ইসলাম  ১৬ জুলাই ১৯৯৮  ০৯ অক্টোবর ২০০১   ৭  এ এফ হাসান আরিফ  ১৪ অক্টোবর ২০০১  ৩০ এপ্রিল ২০০৫   ৮  এ জে মোহাম্মদ আলী  ৩০ এপ্রিল ২০০৫  ২৪ জানুয়ারি ২০০৭   ৯  ফিদা এম কামাল  ৫ ফেব্রুয়ারি ২০০৭  ১৬ জুলাই ২০০৮   -  সালাহউদ্দিন আহমেদ  ২০ জুলাই ২০০৮  ১২ জানুয়ারি ২০০৯   ১০  মাহবুবে আলম  ১৩ জানুয়ারি ২০০৯  ২৭ সেপ্টম্বর ২০২০   ১১  এ এম আমিন উদ্দিন  ৮ অক্টোবর ২০২০  ৭ আগস্ট ২০২৪   ১২  মোহাম্মদ আসাদুজ্জামান  ৮ আগস্ট ২০২৪  অদ্যাবধি     আরও দেখুন   অ্যাটর্নি জেনারেল বাংলাদেশ সুপ্রীম কোর্ট  বাংলাদেশের প্রধান বিচারপতি  বাংলাদেশের বিচার ব্যবস্থা  তথ্যসূত্র  বিষয়শ্রেণী:বাংলাদেশের বিচার বিভাগ বিষয়শ্রেণী:বাংলাদেশের অ্যাটর্নি জেনারেল বিষয়শ্রেণী:বাংলাদেশ সরকার
{{তথ্যছক বাংলাদেশের প্রশাসনিক অঞ্চল | নাম = গঙ্গারামপুর  |চিত্র =  |চিত্রের_আকার =  |চিত্রের_বিবরণ =  |ডাকনাম =  |চিত্র_মানচিত্র =  |মানচিত্র = বাংলাদেশ |মানচিত্রের_স্তরের_অবস্থান = right |স্থানাঙ্ক = |স্থানাঙ্ক_পাদটীকা =  |বিভাগ = খুলনা |জেলা = খুলনা |উপজেলা = বটিয়াঘাটা |প্রতিষ্ঠার_শিরোনাম =  |প্রতিষ্ঠার_তারিখ =  |আসনের_ধরন = |আসন =  |নেতার_দল =  |নেতার_শিরোনাম = চেয়ারম্যান |নেতার_নাম = ''মো: আসলাম হালদার|আয়তনের_পাদটীকা =  |মোট_আয়তন = ১৮.৭০ (বর্গ কিঃ মিঃ) |আয়তন_টীকা =  |জনসংখ্যার_পাদটীকা =  |মোট_জনসংখ্যা = ২৭৭৫৯ জন |এই_অনুযায়ী_জনসংখ্যা =  | মোট_গ্রাম = ১২ টি। |জনসংখ্যার_ক্রম =  |জনসংখ্যা_টীকা =  |সাক্ষরতার_হার = ৭২% |সাক্ষরতার_হার_পাদটীকা = |ডাক_কোড = ৭৬২০ |ওয়েবসাইট = http://www.gongarampurup.khulna.gov.bd |পাদটীকা =  }}গঙ্গারামপুর''' বাংলাদেশের খুলনা জেলার  বটিয়াঘাটা উপজেলার অন্তর্গত একটি ইউনিয়ন।  শিক্ষা প্রতিষ্ঠান  সরকারি প্রাথমিক বিদ্যালয় ০৭ টি বে-সরকারি রেজিঃ প্রাঃ বিদ্যালয় ০৭ টি উচ্চ বিদ্যালয় ০৪ টি বালিকা বিদ্যালয় ০২ টি    হাফেজিয়া  মাদ্রাসা- ০২ টি      নূরানী মাদ্রাসা ০১ টি  বাজার সমূহ    কাতিয়ানাংলা বাজার  কাশিয়াডাঙ্গা তেমাথার হাট   আমতলা হাট   পুলুম বাজার  গঙ্গারামপুর বাজার  মনোখালি বাজার  মধুখালি চৌরাস্তা বাজার  সোনাকুড় ইউনুচ এর মোড় বাজার  খাটর চৌরাস্তা বাজার   গড়েরহাট বাজার  বিষয়শ্রেণী:বটিয়াঘাটা উপজেলার ইউনিয়ন
গনোম ডিসপ্লে ম্যানেজার (জিডিএম) হলো ওয়েল্যান্ড ও এক্স১১ উইন্ডো সিস্টেমের জন্য ডিসপ্লে ম্যানেজার(গ্রাফিক্যাল লগইন প্রোগ্রাম)। thumb|right|উবুন্টু ৮.০৪ এ জিডিএম  ডিফল্টভাবে এক্স উইন্ডো সিস্টেম এক্সডিএম ডিসপ্লে ম্যানেজার ব্যবহার করে। যাইহোক, এক্সডিএম ইশ্যু সমাধানে কনফিগারেশন ফাইল সম্পাদনা করার প্রয়োজন হয়। কিন্তু জিডিএমে ব্যবহারকারী কমান্ড-লাইন ব্যতীত সেটিং ট্রাবলশুট বা পরিবর্তন করতে পারে।  সফটওয়্যার স্থাপত্য জিডিএম ডিসপ্লে ম্যানেজার এটাচড ও রিমোট ডিসপ্লে ব্যবস্থাপনার জন্যে সবগুলো গুরুত্বপূর্ণ সমস্ত ফিচারই ব্যবহার করে। জিডিএম স্ক্র‍্যাচ থেকে লেখা হয়েছে, এবং এক্সডিএম বা এক্স কমসোর্টিয়াম কোডের কিছুই এতে নেই।  উপাদান জিডিএম নিন্মোক্ত উপাদানগুলো সহিত গঠিত:  চুজার – সংযুক্ত ডিসপ্লেতে দূরবর্তী ডিসপ্লে ব্যবস্থাপনার জন্যে রিমোট হোস্ট নির্বাচনের একটি প্রোগ্রাম (gdm-host-chooser)  গ্রিটার – গ্রাফিজ্যাল লগইন উইন্ডো (গ্নোম শেল কর্তৃক সরবরাহকৃত)   প্লাগেবল অথেন্টিকেশন মডিউল (পিএএম)  এক্স ডিসপ্লে ম্যানেজার কন্ট্রোল প্রটোকল (এক্সডিএমসিপি)  তথ্যসূত্র  বহিঃসংযোগ  বিষয়শ্রেণী:গনোম বিষয়শ্রেণী:এক্স উইন্ডো ম্যানেজার
প্রাইম মেডিকেল কলেজ বাংলাদেশের উত্তরাঞ্চলের রংপুরে অবস্থিত একটি বেসরকারি মেডিকেল কলেজ। এটি রংপুর শহরের পশ্চিম প্রান্তে পীরজাদাবাদ নামক স্থানে অবস্থিত। এটি রাজশাহী মেডিকেল বিশ্ববিদ্যালয়ের মেডিসিন অনুষদের অধীন অধীভুক্ত।  কলেজটি পাঁচ বছর মেয়াদি ব্যাচেলর অব মেডিসিন, ব্যাচেলর অব সার্জারি (এমবিবিএস) কোর্সে শিক্ষা প্রদান করে। সকল স্নাতক শিক্ষার্থীদের কলেজের পাশে অবস্থিত হাসপাতালে এক বছরের ইন্টার্নি শিক্ষা বাধ্যতামুলক। এ ডিগ্রি বাংলাদেশ মেডিকেল ও ডেন্টাল কাউন্সিল কর্তৃক স্বীকৃত।   ইতিহাস  ২০০৮ সালে প্রাইম মেডিকেল কলেজটি প্রতিষ্ঠা করেন এবং একই বছর এর শিক্ষা কার্যক্রম শুরু হয়।   ক্যাম্পাস  প্রাইম মেডিকেল কলেজটি রংপুর সিটি কর্পোরেশনের পশ্চিম প্রান্তে পীরজাদাবাদ নামক স্থানের রংপুর-বদরগঞ্জ সড়কের পাশে অবস্থিত। ক্যাম্পাসের প্রধান ভবনগুলো হলঃ একাডেমিক ভবন, পুরুষ এবং মহিলাদের জন্য পৃথক হোস্টেল এবং  ৭৫০ শয্যা বিশিষ্ট প্রাইম মেডিকেল কলেজ হাসপাতাল।   অন্তর্ভুক্তি ও অনুমোদন  ২০০৮ সালে বাংলাদেশের স্বাস্থ্য ও পরিবার কল্যাণ মন্ত্রণালয় প্রাইম মেডিকেল কলেজকে শিক্ষা কার্যক্রম পরিচালনা করার অনুমতি দেয়। স্বাস্থ্য মন্ত্রণালয় প্রতি বছর ১২৫ জন শিক্ষার্থী রাজশাহী মেডিকেল বিশ্ববিদ্যালয়ের অধীনে ভর্তির অনুমতি দিয়েছে।  ২০১৮-২০১৯ শিক্ষা বছর থেকে  প্রাইম মেডিকেল কলেজ রাজশাহী মেডিকেল বিশ্ববিদ্যালয়ের অধীনে পরিচালিত হচ্ছে।  ২০১০ সাল থেকে কলেজটি বাংলাদেশ মেডিকেল এন্ড ডেন্টাল কাউন্সিল স্বীকৃত ব্যাচেলর অব মেডিসিন, ব্যাচেলর অব সার্জারি (এমবিবিএস) ডিগ্রি প্রদান করছে।   আরও দেখুন   বাংলাদেশের মেডিকেল কলেজসমূহের তালিকা  তথ্যসূত্র   বহিঃসংযোগ   প্রাতিষ্ঠানিক ওয়েবসাইট   বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:বাংলাদেশের হাসপাতাল বিষয়শ্রেণী:রংপুর জেলার মহাবিদ্যালয় বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৮-এ বাংলাদেশে প্রতিষ্ঠিত বিষয়শ্রেণী:রাজশাহী মেডিকেল বিশ্ববিদ্যালয়ের অধিভুক্ত শিক্ষাপ্রতিষ্ঠান
আয়মোরে মোরেইরা (; ২৪ এপ্রিল ১৯১২ – ২৬ জুলাই ১৯৯৮) একজন ব্রাজিলীয় পেশাদার ফুটবল খেলোয়াড় এবং ম্যানেজার ছিলেন। তিনি তার ১৫ বছরের খেলোয়াড়ি জীবনের অধিকাংশ সময় বোতাফোগো এবং ব্রাজিল জাতীয় দলের হয়ে গোলরক্ষক হিসেবে খেলেছিলেন।  ১৯৩২–৩৩ মৌসুমে, ব্রাজিলীয় ফুটবল ক্লাব আমেরিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি মাত্র দুই মৌসুম অতিবাহিত করেছিলেন। অতঃপর ১৯৩৪–৩৫ মৌসুমে তিনি পালমেইরাসে যোগদান করেছিলেন। পালমেইরাসে দুই মৌসুম অতিবাহিত করার পর বোতাফোগোর সাথে চুক্তি স্বাক্ষর করেছিলেন। পরবর্তীকালে, তিনি ফ্লুমিনেন্সের হয়ে খেলেছিলেন। ১৯৪১–৪২ মৌসুমে, তিনি পুনরায় বোতাফোগোয় যোগদান করেছিলেন; বোতাফোগোর হয়ে পাঁচ মৌসুম খেলার পর তিনি অবসর গ্রহণ করেছিলেন।  আয়মোরে ১৯৩২ সালে ব্রাজিলের হয়ে আন্তর্জাতিক পর্যায়ে অভিষেক করেছিলেন; ব্রাজিলের জার্সি গায়ে তিনি সর্বমোট ৩২ ম্যাচে অংশগ্রহণ করেছিলেন।   প্রারম্ভিক জীবন  আয়মোরে মোরেইরা ১৯১২ সালের ২৪শে এপ্রিল তারিখে ব্রাজিলের মিরাসেমায় জন্মগ্রহণ করেছেন এবং সেখানেই তার শৈশব অতিবাহিত করেছেন। জেজে মোরেইরা এবং আয়ার্তন মোরেইরা নামে তার দুই ভাই ছিল, তারাও ব্রাজিলীয় ফুটবলের সফলতম কোচ হিসেবে মর্যাদা পেয়েছিলেন।   ক্লাব ফুটবল  আয়মোরে ফুটবল খেলায় ডান পার্শ্বীয় আক্রমণভাগের খেলোয়াড় হিসেবে খেলা শুরু করেছিলেন, তবে কিন্তু খুব শীঘ্রই তিনি তার মত পরিবর্তন করে গোলরক্ষকের ভূমিকায় অবতীর্ণ হয়েছিলেন। আমেরিকা, পালমেইরাস এবং বোতাফোগো দলে ১৯৩৬ থেকে ১৯৪৬ সাল পর্যন্ত খেলেছিলেন। এরপর তিনি ব্রাজিল জাতীয় দলে অন্তর্ভুক্ত হয়েছিলেন।   ম্যানেজার  খেলোয়াড়ি জীবন থেকে অবসর নিয়ে তিনি সফলতম কোচ হয়েছিলেন। ব্রাজিলের কোচ হয়ে তিনি চিলিতে অনুষ্ঠিত ১৯৬২ ফিফা বিশ্বকাপে ২য় বারের মতো শিরোপা এনে দিয়েছেন। প্রথম খেলায় মেক্সিকোর বিরুদ্ধে পেলে প্রথম গোল করেছিলেন। দ্বিতীয় গোল করে চেকোস্লোভাকিয়ার বিরুদ্ধে দূরপাল্লার শট নিতে গিয়ে আঘাত পেয়েছিলেন। ফলে তাকে পরবর্তীতে প্রতিযোগিতার বাকি খেলায় অংশগ্রহণ করা থেকে বিরত থাকতে হয়েছিল। আয়মোরে প্রতিযোগিতায় দলের একমাত্র পরিবর্তন হিসেবে আমারিলদোকে মাঠে নামিয়েছিলেন। ফাইনালে পুনরায় প্রতিপক্ষরূপে চেকোস্লোভাকিয়ার বিপক্ষে গ্যারিঞ্চার সাফল্যে দল ৩–১ গোলে জয়লাভ করেছে।  এছাড়াও তিনি বাঙ্গু, পালমেইরাস, পোর্তুগেসা, বোতাফোগো, সাও পাওলো, গালিসিয়া এবং পানাথিনাইকোস দলের কোচে দায়িত্ব পালন করেছিলেন।  মোরেইরা ব্রাজিল জাতীয় দলের হয়ে ৬১ ম্যাচে ম্যানেজারের দায়িত্ব পালন করেছিলেন। এতে দলটি ৩৭ খেলায় জয়, ৯ ড্র এবং ১৫ খেলায় পরাজিত হয়েছিল। বিশ্বকাপ জয়ের পাশাপাশি কানারিনিয়ো নামে খ্যাত ব্রাজিল জাতীয় ফুটবল দলকে ১৯৬১ এবং ১৯৬২ সালের তাকা ওসওয়ালদো ক্রুজ, ১৯৬১ এবং ১৯৬৬ সালে তাকা বেরনার্দো ও'হিগিন্স, ১৯৬৩ সালে রোকা কাপ এবং ১৯৬৭ সালে তাকা রিউ ব্রাঙ্কো জয়ে সহায়তা করেছিলেন।   অর্জন   ফিফা বিশ্বকাপ: ১৯৬২  তাকা ওসওয়ালদো ক্রুজ: ১৯৬১, ১৯৬২  তাকা বেরনার্দো ও'হিগিন্স: ১৯৬১, ১৯৬৬  রোকা কাপ: ১৯৬৩  তাকা রিউ ব্রাঙ্কো: ১৯৬৭   তথ্যসূত্র    বহিঃসংযোগ            বিষয়শ্রেণী:১৯১২-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ব্রাজিলীয় ফুটবল ম্যানেজার বিষয়শ্রেণী:ব্রাজিল জাতীয় ফুটবল দলের ম্যানেজার বিষয়শ্রেণী:ফিফা বিশ্বকাপ বিজয়ী ম্যানেজার বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:ফুটবল গোলরক্ষক বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:বোতাফোগো রেগাতাস ফুটবলের খেলোয়াড়